૧૧ વાગી ચુક્યા હતા અને કોલેજ ના વિદ્યાર્થીઓ ભાદરવા ની બપોર ના ભર તડકા માં ગરબા રમવા માટે આવ્યા. વિદ્યાર્થી યુનિયન ના લીડરે સ્વરુપાબેનને આભાર સાથે આગ્રહ કરી ને મેદાન ની વચ્ચોવચ લાવ્યા. અને તેમની સાથે તેમના માનીતા ચમચાઓ ને પણ લઈ આવ્યો.અને તેમની ફરતે આઠ મોટા કુંડાળા માં ગીચોગીચ માણસો એ ગરબા રમવા ના શરુ કર્યા. મેદાન ખેડેલું અને સુકું હતું. હવે સ્વરુપાબેન અભિમન્યુ ની સ્થિતિ માં મુકાયા. “માં મને કોઠી માં થી કાઢ”.. પણ સરસ્વતીમાં તો ગાયક ના કંઠે જઈ ને બિરાજી ગઈ હતી. એવું લાગતું હતું કે સરસ્વતી પોતે પણ સ્વરુપાબેન થી રિસાયેલી હતી.